מרקש: כיכר "ג'אמע אל פנא", גני ובריכת מנארה, מסגד קוטוביה, מופע פנטזיה במרקש "אצל עלי"
פס: סיור בסמטאות העיר, ארמון מלך, תצפית על העיר, בית הכנסת ובית העלמין היהודי, מופע פולקלור ייחודי.
טנג'יר: תצפית על מיצרי גיברלטר, רובע מארשאן.
מדבר סהרה: נסיעה בג'יפים לצפיה בזריחה על המדבר, ביקור בקניון טודרה, חציית עמק הדאדס, דרך אלף הקסבות.
•מופע פנטזיה במרקש "אצל עלי"
ניפגש בשדה התעופה בן גוריון לתחילת הטיול המאורגן למרוקו ונטוס למלגה.
היום נעבור למרוקו וניסע לרבאט - בירת הממלכה. העיר השוכנת לחוף האוקיאנוס האטלנטי. נכיר את אתריה החשובים המשלבים ישן עם חדש. נחלוף בשכונת עין דיאב. נטייל ברחבת ארמון המלך, נבקר במוזוליאום בו טמונים המלך מוחמד החמישי ובנו חסן השני, נראה את מגדל חסן ואת הגשר החוצה את הנהר. נסייר רגלית בקסבה העתיקה "האודאייה" ונתרשם מסגנונה המורי. לאחר מכן ניסע לכיוון העיר הלבנה – קזבלנקה. נסייר באתרים החשובים כגון: כיכר מוחמד ה-5, העיר העתיקה, טיילת קזבלנקה. קזבלנקה נוסדה בתחילת המאה על חופה האטלנטי של מרוקו. זוהי העיר הגדולה ביותר והנמל העיקרי של המדינה. משמשת כמרכז התחבורה הראשי של מרוקו. מתפקדת גם כמרכז הכלכלה, התעשייה והמסחר של המדינה. בקזבלנקה אזורים ובהם שדרות נרחבות, בניינים וקניונים מודרניים, וצמתים בצורת כוכב - בדומה לצמתים בפריז. אזורים אלה הוקמו על ידי הצרפתים בתקופה שבה שלטו במרוקו. לינה בקזבלנקה.
לאחר ארוחת הבוקר ניסע מקזבלנקה לכיוון מרקש. נבקר באתריה המפורסמים ושווקיה המיוחדים נותנים לעיר את האווירה וצביונה המיוחד. נבקר בגני המנארה, במלאח, הרובע היהודי, ונצפה על מסגד קוטביה. וכמובן נבקר בשווקים של העיר. בשעות הערב נצא לטיול בגמעה אל פנה, הכיכר המפורסמת בעיר.
לאחר ארוחת בוקר נצא לטיול בהרי האטלס. נחצה את עמק אוריקה ונגיע עד למפלי סטי פאטמה, בדרך נבקר בבית ברברי. נתענג ממראה הכפרים האדומים הבנויים בהר, מהנחלים ומהטבע המרהיב של העמק. בסוף הטיול נחזור למרקש . במהלך הטיול נבקר בבית ברברי טיפוסי וחווה את התרבות המקומית. בשעות הערב נצא לחפלה הכוללת מופע פנטזיה "אצל עלי".
היום נתחיל בחלק המרתק בטיול למרוקו ונסע אל מדבר סהרה. בדרך נחצה את עמק הדאדס ובו כפרים ובוסתנים, צבעים ונאות מדבר ונגיע גם לדרך המכונה דרך "אלף הקסבות". נמשיך לעבר קניון טודרה שבלב הרי האטלס ומשם נמשיך לארפוד, עיר בפתחו של מדבר סהרה. העיר משמשת כבסיס למטיילים במרוקו ליציאה לטיולים במדבר. ארפוד שנמצאת בקרבת הדיונות הגדולות באזור מרזוגה. הסהרה הוא המדבר הגדול בעולם, שמו בערבית הוא "צחראא כוברא", המדבר הגדול. המדבר משתרע לכל רוחבה של צפון אפריקה,על פני למעלה משמונה מיליון קמ"ר, מהאוקיאנוס האטלנטי ועד הים האדום. שטחו: 8 מיליון קמ"ר, לשם המחשה: שטח ארה"ב כולה 10 מיליון קמ"ר. בסהרה כולה חיים כ- 5 מליון נפש, רובם בנאות המדבר, כמו ארפוד, רובם הם ברברים החיים במרוקו או אלג'יריה. לינה בארפוד.
היום נבקר בעיר פס. זו עיר שהשכילה לשמור על צביונה העתיק טוב יותר מיתר ערי מרוקו. מכך נוכל להתרשם כשנעלה לתצפית מן המגדל הדרומי של העיר. לאחר מכן נסייר רגלית ב"מדינה" הבנויה כרשת רחובות מפותלים היוצרים מבוך בו חיים ועובדים אלפי אנשים. ה"מדינה" מחולקת לשווקים קטנים על פי המקצועות השונים: צבעים, נפחים, בורסקאים, נגרים וכו'. נטייל בין הסמטאות המפותלות, נבקר במפעל לצביעה ועיבוד עורות על פי שיטות הנהוגות מאות שנים. בהמשך ביקורנו נצפה אל ארמון המלך ונבקר ב"מלאח" היהודי - בבית הכנסת ובבית העלמין היהודי השמור היטב בו קבורים הנערה סוליקה והרב הצדיק יהודה בן עטר. בבית הקברות של פס זה נמצאים זה לצד זה קבריהם של הרב הצדיק יהודה בן עטר ושל הנערה סוליקה, שמתה על קידוש השם. הרב יהודה בן עטר היה דיין בפס ולאחר מכן עמד בראש הקהילה הוא נודע כגאון ובקי בכל מקצועות התורה ותיקן תקנות שונות בענייני מסים, מסחר, הוצאות עבור מסיבות, הלוואות מגויים, ועוד. יהודים ומוסלמים כינו אותו "רבי אל-כביר" - "הרב הגדול" בערבית. מספרים על בן עטר שעבר ללא פגע לילה לצד אריות ואף שזכה לביקורו של אליה.
היום יום כיפור. המעוניינים יוכלו לצאת לטיול רגלי בסביבת המלון.
לאחר ארוחת הבוקר נצא לכיוון טנג'יר, טנג'ר זו עיר בצפונה של מרוקו, שוכנת בכניסה המערבית של מיצרי גיברלטר, בו נפגשים הים התיכון והאוקיינוס האטלנטי. הייחוד של טנג'ר הוא בכך שהיא ממוקמת בנקודה הצפונית ביותר באפריקה וממנה ניתן לראות את אירופה. נערוך סיור בעיר טנג'יר. נבקר בשווקים ובטיילת. מאוחר יותר ניסע למלגה, ולאחר מכן נצא בטיסה חזרה הביתה לתל אביב.
o	טיסות בינלאומיות o	מסי נמל והיטלים ( כפוף לשינויים) o	בתי מלון בדרגה ראשונה ובדרגת אירוח טובה o	כלכלה - חצי פנסיון o	דמי כניסה לאתרים בהתאם למסלול o	דמי טיפול באשרת נחיתה בכניסה למרוקו. o	תשר לנותני שירותים בחו"ל (למעט דמי סבלות והמדריך הישראלי) o	אוטובוס תיירים ממוזג . o	מדריך ישראלי צמוד, מומחה בנושא טיול למרוקו, מבית דיסקברי.
o	תוספת לחדר יחיד 590 $ o	כל מה שאינו תחת הסעיף "המחיר כולל " o	הוצאות אישיות במהלך טיול למרוקו o	ביטוח רפואי ומטען. o	שינויים במיסי נמל ודלק שיקבעו על ידי חברות התעופה לאחר ה - 1.4.2018 o	דמי סבלות o	במקרה של טיסות פנים ייתכן וחברות התעופה ייגבו כספים נוספים עבור כבודה ו/או שירותים נוספים. הנ"ל אינו חלק ממחיר הטיול. הערה: סדר הביקורים עלול להשתנות עקב ארועים שאינם תלויים בחברה. כמו כן, בכל מקרה של שינוי, יתכנו אתרים חלופיים ראויים.
הרשמה באמצעות טופס הרשמה ובתשלום של דמי רישום . מחיר הטיול הוא למשלמים במזומן או בהעברה בנקאית. תנאי ביטול כמפורט בפרק 'תנאים כלליים' באתר.